open-index/open-wikipedia-markdown huggingface dataset:
Lyse-fjordo

eta
**Lyse-fjordo** estas fjordo situanta en Forsand en Ryfylke en sudokcidenta Norvegio. La fjordo estis ĉizita per la laboro de glaĉeroj en la glaciepokoj kaj estis inundita per la maro kiam la pli postaj glaĉeroj retiriĝis. De fino ĝis fino, ĝi longas 42 km kun ŝtonaj muroj falantaj preskaŭ vertikale pli ol 1000 m en la akvon. Pro la malfavora tereno, la fjordo estas nur maldense loĝata kaj nur havas du vilaĝojn sur sia longo - Forsand kaj Lysebotn, situantaj ĉe kontraŭaj finoj de la fjordo. La malmultaj homoj kiuj vivas aŭ vivis laŭ la fjordo povas nur forlasi iliajn hejmojn per boato, ĉar la deklivoj estas tro krutaj por vojoj. Lysebotn estas do interligita kun monta vojo atingante alton de 900 m kaj haavante 27 akrajn kurbiĝojn.

Lysebotn, ĉe la ege orienta fino, estas plejparte loĝata fare de laboristoj ĉe la proksimaj hidroelektraj centraloj ĉe Lyse kaj Tjodan, ambaŭ konstruitaj ene de la montoj. Ĉe la Lyse-centralo, la akvo falas 620 m al la turbinoj, produktante ĝis 210.000 kW da elektro; ĉe Tjodan, la akvo falas 896 m por doni produktadon de 110.000 kW. La du elektrocentraloj disponigas elektron por pli ol 100.000 homoj.

Lyse-fjordo estas ekstreme populara vidindaĵo kaj tagekskurso de proksima Stavanger, de kie krozoŝipoj vojaĝas la plenan distancon de la fjordo. Same kiel la speciala pejzaĝo de la fjordo mem, du lokoj estas popularaj flankaj ekskursetaj celoj. La roko de Preikestolen, situanta super vertikala falalteco de 600 metroj, povas esti vidata de la fjordo, sed estas pli impona de supre. Ĉe la fino de la fjordo situas la Kjerag, monto, populara migra celloko.

La fjordo estas nur 13 m profunda ĉe la mara renkontiĝo proksime de Stavanger, profundas al 400 m sub la Preikestolen.

BASE-saltado estas laŭleĝe permesita tie.

Kategorio:Rogaland
Kategorio:Fjordoj en Norvegio
Alexander Kozak

**Alexander KOZAK** estas germana esperantisto kaj studento.

Li eklernis Esperanton en la somero de 2011. Jam en decembro 2011 li estis elektita estrarano de Germana Esperanto-Junularo, respondeca pri loka agado.

## Notoj 
Kategorio:Germanaj esperantistoj
Alina Labitzke

**Alina LABITZKE**  estas germana esperantistino. Ŝi studas biomedicinan inĝenierion en universitato de Erlangen.

Alina lernis Esperanton en 2010. Ekde decembro 2011 ŝi estas estraranino de Germana Esperanto-Junularo, respondeca pri publikaj rilatoj.

## Notoj 
Kategorio:Germanaj esperantistoj
Schwand

**Schwand** estas la nomo de la sekvantaj lokoj:

* **Schwand (Oberlangenegg)** estas la ĉefloko de la komunumo Oberlangenegg de la administra distrikto Thun en Kantono Berno en Svislando.

* **Schwand (Rüeggisberg)** estas la ĉefloko de la komunumo Rüeggisberg de la administra distrikto Berno-Mezlando en Kantono Berno en Svislando.

* **Schwand (Thierachern)** estas vilaĝo de la komunumo Thierachern de la administra distrikto Thun en Kantono Berno en Svislando.
Liesa Marie Alfier

**Liesa Marie ALFIER**  (naskita en 1985) estas germana esperantistino kaj instruistino.

De decembro 2010 estas estrarano de Germana Esperanto-Junularo, respondeca pri publikaj rilatoj.

## Notoj 
Kategorio:Germanaj esperantistoj
Miriam Hufenbach

**Miriam HUFENBACH**  (naskita en 1991) estas germana esperantistino.

Ŝi eklernis Esperanton en 2007. De 2009 ŝi redaktas *kune,* la gazeton de Germana Esperanto-Junularo (GEJ), kiu nun aperas kadre de *Esperanto aktuell.* De decembro 2011 ŝi estas estrarano de GEJ.

## Notoj 
Kategorio:Germanaj esperantistoj
Sophia Berlin

**Sophia BERLIN**  (naskita la ) estas germana esperantistino kaj studentino.

Ŝi eklernis Esperanton en 2005. Nun ŝi estas estraranino de Germana Esperanto-Junularo, respondeca pri membroadminstrado.

## Notoj 
Kategorio:Germanaj esperantistoj
4360 Xuyi

'*4360 *Xuyi'''* estas asteroido de la asteroida zono.

## Malkovro 
Ĝi estis malkovrita la  elde la Observatorio de Purpura Monto, apud Nankingo (Ĉinio).

## Nomo 
Ĝi ŝuldas sian nomon al la malnova komunumo "Xu Yi" (ĉine: 盱眙), ĉ. 100 km norde de Nankingo, kies nomo signifas "*plezure rigardi foran vidaĵon per grande apertaj okuloj''". La observatorio de Purpura Monto establas tie observadan stacion.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio de Purpura Monto
Kategorio:Astronomiaj objektoj malkovritaj en 1964
Eduard Punset

**Eduard PUNSET**, ankaŭ nomita Eduardo Punset Casals (Barcelono, Hispanio, 9-a de novembro 1936 kaj mortis la 22-a de majo 2019), estis juristo, verkisto, ekonomikisto kaj diskoniga hispana sciencisto kiu estis ankaŭ politikisto dum la Hispana transiro al demokratio en la dekstraj partioj UCD kaj poste CDS.

Li famiĝis ĉefe fine de la 20a jarcento kaj komenco de la 21a jarcento pere de televidaj programoj en kiuj li intervjuis famajn sciencistojn.

Kategorio:Hispanaj verkistoj
Kategorio:Hispanaj politikistoj
Kategorio:Hispanaj deputitoj
Rivero Cooper

**Cooper Creek** (antaŭe Cooper's Creek) aŭ **Rivero Cooper** ( 28°23′S 137°41′E ) estas unu el la plej famaj kaj tamen malplej vizititaj riveroj en Aŭstralio. Ĝi foje estas konata kiel la Rivero Barcoo pro unu el ĝiaj alfluantoj kaj estas unu el tri gravaj riversistemoj de Kvinslando kiuj fluas en la basenon de la lago Eyre. La fluo de la rivereto dependas de munsonaj pluvoj falintaj monatojn pli frue kaj multajn centojn da kilometroj for en orienta Kvinslando. Kun 1,300 kilometroj de longo ĝi estas la dua plej longa enlanda riversistemo en Aŭstralio post la sistemo de la riveroj Murray kaj Darling.

Kategorio:Geografio de Aŭstralio
Loretteville (Kebekio)

eta|210px|Situo de Loretteville
**Loretteville** estas unu el 35 kvartaloj de Kebeko (Kebekio) ekde la , situanta en arondismento La Haute-Saint-Charles. En 2001, ĝi havis 13737 loĝantojn.

## Famuloj 
### Naskiĝoj 
* Mitsou

## Galerio 

Dosiero:Église_Saint-Ambroise_Loretteville.jpg|La Preĝejo Saint-Ambroise
Dosiero:Église Sainte-Marie-Médiatrice Loretteville.jpg|La Preĝejo Sainte-Marie-Médiatrice
Dosiero:Rue Racine Loretteville.jpg|Vido de la strato Racine

Kategorio:Kvartaloj de Kebeko
Novzelanda lobanaso

La **Novzelanda lobanaso** (*Biziura delautouri *), konata ankaŭ kiel **Lobanaso de Lautour**, estas formortinta birdospecio de la grupo de la rektavostaj anasoj indiĝena de Novzelando. Ĝi estas konata nur el prahistoriaj subfosiliaj ostoj. Ties plej proksima parenco estas la ankoraŭ vivanta en Aŭstralio Lobanaso *Biziura lobata*, kun kiu ĝi estis foje asociita.

## Aspekto 
Tiu anaso estis evidente tre simila al la Aŭstralia lobanaso, kvankam aperis komplikoj en interpretado de la mezuroj de la ostoj el la aŭstraliaj, kaj ŝajne el la novzelandaj, birdoj kaj de ties forta seksa dimorfismo kun maskloj konsiderinde pli grandaj ol la inoj. Tamen analizo de la disponebla materialo de la *Biziura* el Novzelando fare de Trevor Worthy indikis, ke tiu birdo estis distinge pli granda ol sia aŭstralia parenco. Krom pri la plia grando, la mezuroj indikis ke la novzelanda birdo havis ankaŭ relative pli grandajn krurojn kaj pli mallongajn flugilojn ol la aŭstralia, sugeste, ke ĝi iĝis pli sedenta kvankam ankoraŭ tute kapabla flugi. La kombino de diferencoj en grando, same kiel ĉe formoj kaj relativaj proporcioj de ostoj, konfirmij, ke la Novzelanda lobanaso estis distinga specio.

[eta|maldekstra|Ankoraŭ vivanta [Lobanaso (Biziura lobata) kiu multe similas]]

## Referencoj 
* 
* 
* 
* 
* 
*  

## Eksteraj ligiloj 
* Reconstruction of New Zealand Musk Duck by Paul Martinson.  Artwork produced for the book *Extinct Birds of New Zealand*, by Alan Tennyson, Te Papa Press, Wellington, 2006.

Kategorio:Anasedoj
Kategorio:Oksiurenoj
Kategorio:Faŭno de Nov-Zelando
Kategorio:Formortintaj birdoj
Andréa Beltrão

**Andréa Viana Beltrão** (naskiĝis la  en Rio-de-Ĵanejro, Brazilo) estas brazila aktorino.

## Eksteraj ligiloj 
* Andréa Beltrão en Internet Movie Database

Kategorio:Brazilaj aktoroj
Miksa Falk

**Miksa FALK** [mikŝa], hungare **Falk Miksa** estis hungara verkisto, ĵurnalisto, politikisto, parlamentano kaj membro de Hungara Scienca Akademio.

Miksa Falk naskiĝis la 7-an de oktobro 1828 en Peŝto. Li mortis la 10-an de septembro 1908 en Budapeŝto.

## Biografio 
Miksa Falk devenis el malriĉa juda familio. Li frekventis universitatojn en Peŝto kaj en Vieno, sed jam pli frue li ĵurnaladis kaj redaktadis, kiun ne haltadis la okazintaĵoj en 1848. Baldaŭe li konatiĝis kun István Széchenyi, pli baldaŭe kun Elizabeto de Aŭstrio-Hungario. Ekde la 1860-aj jaroj ĝis 1905 li estis elektita parlamenta deputito. Li havis edzinon dum 54 jaroj.

## Verkoj (elekto) 
* *Gróf Széchenyi István utolsó évei és halála* (Lastaj jaroj kaj morto de grafo István Széchenyi), 1868
* *Széchenyi István gróf kora* (Epoko de grafo István Széchenyi), 1868
* *Erzsébet királynéról* (pri reĝino Elizabeto de Aŭstrio-Hungario), 1898

## Fontoj 
* Hungara Vikipedio
* hungara biografio

Kategorio:Hungaraj verkistoj
Kategorio:Hungaraj ĵurnalistoj
Kategorio:Hungaraj politikistoj
Kategorio:Hungaraj akademianoj
Saleco

eta|502x502ra|Jara averaĝa marsurfaca saleco por la Monda Oceano. Datumoj de la Monda Oceana Atlaso 2009.
alternative=Water salinity diagram.png|eta|337x337ra|Akva saleca diagramo
eta|Norma marakvo de Internacia Asocio por Fizikaj Sciencoj de Oceanoj (IAPSO) utiligata kiel komparnormo por maraj esploristoj.
**Saleco** estas la kvanto da solvita salo kiel enhavo de akvejo. Ĝi estas ĝenerala termino uzata por priskribi la nivelojn de diversaj saloj kiaj la natria klorido, magnezio, hidrokarbonato ktp. Ekzemple marakvo enhavas proksimume 3,5% da salo.

*Saleco* krome povas aludi ankaŭ al sala enhavo de grundoj (vidu en grunda saleco).

## Referencoj 
## Literaturo 
* Mantyla, A.W. 1987. Standard Seawater Comparisons updated. *J. Phys. Ocean.*, 17: 543–548.

## Vidu ankaŭ 
* Saleta akvo
* Haloklino

## Eksteraj ligiloj 
* Equations and algorithms to calculate fundamental properties of sea water.
* Histori de saleco. 
* Practical Salinity Scale 1978.
* Practical salinity calculator. 
* Lewis, E. L. 1982. The practical salinity scale of 1978 and its antecedents. Marine Geodesy. 5(4):350–357.
* Equations and algorithms to calculate salinity of inland waters

Kategorio:Akva ekologio
Kategorio:Marbordoj
Kategorio:Salo
Zoltán Fábry (verkisto)

**Zoltán FÁBRY** [fAbri], hungare **Fábry Zoltán** estis hungara kaj slovaka verkisto.

Zoltán Fábry naskiĝis la 10-an de aŭgusto 1897 en Hungarujo, en *Stósz* nuntempa Štós Slovakio. Li mortis la 31-an de majo 1970 en Štós Ĉeĥoslovakio.

## Biografio 
Zoltán Fábry frekventis gimnazion en *Rozsnyó* (nuntempa Rožňava) inter 1908-1915, poste li batalis en la 1-a mondmilito. Li frekventis universitaton en Budapeŝto, poste li hejmenvenis en la nova ŝtato Ĉeĥoslovakio. Tie li komencis verkadi kaj redaktadi en diversaj revuoj, ekzemple en Genius kaj Periszkop. Dum la 2-a mondmilito li dufoje estis arestita. Baldaŭe li apartenis al kremo de hungarlingva literaturo en Ĉeĥoslovakio.

## Verkoj (elekto) 
* *Korparancs* (Epoko-ordono), 1934
* *Palackposta* (Botelo-poŝto), artikolaro, 1960
* *Nase vlast Evropa* slovake, 1967
* *Tanú és tanulság voltam...* (Atestanto kaj instruaĵo...), rememora kolektaĵo, 1977
* *Fábry Zoltán válogatott levelezése* (Elektitaj leteroj de Zoltán Fábry), 1978

## Fontoj 
* Hungara Vikipedio

Fabry
Fabry
Fabry
Fabry
András Fodor

**András FODOR** [andrAŝ], hungare **Fodor András** estis hungara poeto kaj tradukisto.

András Fodor naskiĝis la 27-an de februaro 1929 en Kaposmérő. Li mortis la 27-an de junio 1997 en Fonyód.

## Biografio 
András Fodor frekventis gimnazion en Kaposvár, jam dum la lernojaroj li debutis poeto. Poste li lernis en universitato en Budapeŝto, kie li akiris diplomon pri instruisto de rusa lingvo. Inter 1949-1954 li precipe tradukadis. En 1992 li ricevis premion Kossuth kaj precipe pli frue diversajn premiojn.

## Verkoj (elekto) 
* *Hazafelé* (Hejmeniranta), 1955
* *Európa* (Eŭropo), 1959
* *Arcom útjai* (Vojoj de mia vizaĝo), 1967
* *A barátság bére* (Salajro de la amikeco), 1974
* *Vallomások Bartókról* (Konfesoj pri Béla Bartók, 1978
* *Így élt József Attila* (Tiel vivis Attila József), 1980
* *Szó, zene, kép* (Vorto, muziko, bildo), 1983
* *A Kollégium* (La kolegio), 1991
* *A hetvenes évek* (La 1970-aj jaroj), 1995
* *Szomjúság zenére* (Soifo por muziko), 1997
* diversaj tradukaĵoj

## Fontoj 
* Hungara Vikipedio

Fodor
Fodor
Arondismentoj de Kebeko

Kebeko havas 6 arondismentojn ekde la 1-a de novembro 2009: 
eta|Arondismentoj ekde la 1-a de novembro 2009. 

* La Cité-Limoilou
* Les Rivières
* Sainte-Foy-Sillery-Cap-Rouge
* Charlesbourg
* Beauport
* La Haute-Saint-Charles

## Antaŭ la 1-a de novembro 2009 
Antaŭ la 1-a de novembro 2009, Kebeko havis 8 arondismentojn:

*La Cité
*Les Rivières
*Sainte-Foy-Sillery
*Charlesbourg
*Beauport
*Limoilou
*La Haute-Saint-Charles
*Laurentien

## Vidu ankaŭ 
* Kebeko

Kategorio:Arondismentoj de Kebeko
Michael Bloomberg

**Michael Rubens "Mike" BLOOMBERG** (naskiĝis la 14-an de februaro 1942 en Bostono, Masaĉuseco, Usono) estas sendependa entreprenisto kaj politikisto. Ekde la 1-a de januaro 2002, ĝis la  li estis la urbestro de Novjorko. Li foriris de la Respublikana Partio en junio 2007. Li ankaŭ fondis la kompanion pri financaj informoj Bloomberg L.P.. En septembro 2004 Bloomberg estis, laŭ la revuo *Forbes*, la 34-a homo plej riĉa de Usono  En septembro, 2015, lia rango altiĝis ĝis la 6-a plej riĉa en Usono (kaj la 8-a en la mondo), kun havaĵvaloro de 41,1 miliardoj da usonaj dolaroj.

En januaro 2016 li anoncis ke li konsideras kandidatiĝi senpartie por la usona prezidenteco, sed la  li anoncis, ke li ne kandidatos.

Bloomberg ankaŭ aktoris en la filmo New Year's Eve de 2011.

## Eksteraj ligiloj 
*  ()
* 
* 
* 
* 
* 
* 
* 

Kategorio:Usonaj entreprenistoj
Kategorio:Usonaj filantropoj
Kategorio:Usonaj miliarduloj
Kategorio:Usonaj pilotoj
Kategorio:Usonaj judoj
Kategorio:Urbestroj de Novjorko
Kategorio:Usonaj politikistoj
Kategorio:Usonaj aktoroj
Nikolao la Diakono

**Nikolao**, prozelito el Antioĥio, estis unu el la unuaj sep diakonoj de la kristanismo, tutekzakte de la historie unua kristana komunumo, kunvenanta en Jerusalemo.  

Hipolito el Romo en la tria jarcento elstarigas ke la diakono Nikolao estis la aŭtoro de herezo kaj sekto, nomata Nikolaismo, kiu du fojojn estas menciata en la Apokalipso.Pluraj el la fruaj ekleziaj patroj, inkluzive de la Sankta Ireneo, Epifano el Salamiso kaj Teodoreto el Kiro menciis la grupiĝon. 

La kristana eklezio de la mezepoko polemike kaj malapreze ligis al tiu nomo la akuzon pri nedeteniĝemo, nome kontraŭleĝa geedzeco, konkubeco kaj similaj pekoj kontraŭ la klerikulara devigo respekti senedzecon.

## Fono 
La sesa ĉapitro de la Agoj de la Apostoloj (vidu sube) rakontas pri malkonsento, kiu ekestis en la eklezio de Jerusalemo ĉirkaŭ du jarojn post la Ĉieleniro de Kristo. La "helenistoj", do judaj kristanoj influitaj de la greka kulturo, de la komunumo estis riproĉintaj la "hebreojn", do judajn kristanojn, kiuj uzis la hebrean biblion, ke iliaj vidvinoj estas ne sufiĉe atentataj en la ĉiutaga komunuma servado. Tio instigis la apostolojn, enoficigi por tiu tasko sep virojn, kiujn la kunveno elektis. Ili estis: Stefano, Filipo, Proĥoro, Nikanoro, Timono, Parmenaso [foje ankaŭ esperantigata simple Parmeno] kaj Nikolao (Ago 6,1-6). Tiujn virojn kaj iliajn posteulojn la komunumo nomis "diakonoj", post kiam la sankta Paŭlo en siaj leteroj por ili uzis tiun nomon.

### Citaĵo: Agoj de la Apostoloj 6 1-6
## Noto 
Kategorio:Diakonoj
Kategorio:Sepdek disĉiploj
Kategorio:Naskiĝintoj en la 1-a jarcento
Kategorio:Mortintoj en la 1-a jarcento
Preĝejo Sankta Kruco (Mezőkeresztes)

**Preĝejo de Apoteozo de Sankta Kruco** estas romkatolika Monumento historia en Hungario, en urbo Mezőkeresztes, en urboparto Keresztespüspöki.

## Historio 
Konstruado de la gotika preĝejo okazis en la 15-a jarcento. Post 3 jarcentoj ĝi barokiĝis, sed la sanktejo restis gotika (la navo kaj la turo tiam konstruiĝis).

## Konstruaĵo 
La preĝejo havas po unu turon kaj navon. La kvadratforma turo estas super la enirejo. En la norda parto sakristio funkcias. En la ĝardeno de la preĝejo estas ŝtona kruco kaj bazlernejo.

Kermeso okazas en la 14-an de septembro.

## Fontoj 
* hungare
* hungare

Mezokeresztes
Mezokeresztes
Solomon R. Guggenheim Museum

La **muzeo Guggenheim** de Novjorko estas la unua el la muzeoj kreitaj de la Fondaĵo Solomon R. Guggenheim, dediĉata al la moderna arto. Ĝi estis fondita en 1937 en Upper East Side, Novjorko. Ĝi estas la plej konata el la muzeoj de la fondaĵo kune kun la Muzeo Guggenheim Bilbao, kaj multfoje ĝi estas nomata simple kiel *"La Guggenheim"*.

eta|maldekstre
Komence ĝi estis nomata *Muzeo de ne-objektiva pentrarto*, kaj estis fondita por montri avangardan arton de la fruaj artistoj kiel Kandinsky kaj Mondrian.

En 1959 ĝi translokiĝis al la nuna loko (angulo de strato 89 kaj Kvina Avenuo, fronte al Central Park), kiam finkonstruiĝis la konstruaĵo dizajnita de la arkitekto Frank Lloyd Wright.

Kiel multaj konstruaĵoj dezajnitaj de Frank Lloyd Wright, la Muzeo Guggenheim estas Monda heredaĵo de Unesko.

## Eksteraj ligiloj 
* Oficiala retpaĝo 
* Solomon R. Guggenheim Museum 

Kategorio:Muzeoj de Novjorko
Kategorio:Muzeoj de nuntempa arto
Koskorobo

La **Koskorobo**, **Koskoroba cigno** aŭ **Koskoroba ansero** (*Coscoroba coscoroba*) estas specio de akvobirdo kiu loĝas en suda Sudameriko. Ĝi estas la plej malgranda el la birdoj nomataj "cignoj", sed temas pri granda specio de akvobirdo (pli granda ol anseroj), averaĝe 4.2 kg, 1 m longa kaj kun enverguro de 1.57 m. Ĝi apartenas al la subfamilio de Anserenoj en la familio de anasoj, cignoj kaj anseroj nome Anasedoj. Ĝi estas lokita en la monotipa genro ***Coscoroba***.

## Aspekto 
maldekstra|eta|Flugante
[upright|maldekstra|eta|Ĉe Bedstoĝardeno de [Berlino, Germanio]]
Masklo de Koskorobo pezas 3.8 – 5.4 kg kaj inoj pezas 3.2 - 4.5. Ties longo estas el 87.5 al 115 cm kaj ties enverguro estas de 155 al 160 cm. La Koskorobo havas blankan plumaron escepte pro nigraj pintoj ĉe la eksteraj ses unuarangaj plumoj, kvankam tiu nigro estas ofte apenaŭ videbla en la fermita flugilo. Dumfluge la nigraj flugilpintoj estas rimarkindaj. Tiu birdo havas tre ruĝajn bekon, krurojn kaj piedojn. Ili estas iome pli kiel anseroj ol kiel cignoj. La inoj aspektas preskaŭ identaj al maskloj. La ido estas makuleca kun brunaj kaj grizaj nuancoj. La Koskorobo ankaŭ ne havas la nigran maskon kiun aliaj cignoj havas ĉe bridoj inter okuloj kaj beko. Ili aspektas kiel malgranda cigno laŭ korpo kaj kiel ansero laŭ kapo.

Ties ovoj estas 89 x 61 mm, kun averaĝo de 82 al 94 x 53 al 67 mm, kun averaĝa pezo de 170 gramoj kaj gamas el 129 al 203 gramoj.

[dekstra|eta|Junuloj en Rio Grande do Sul, [Brazilo]]
dekstra|eta|Naĝe

## Distribuado kaj habitato 
La Koskorobo reproduktiĝas en Sudameriko el suda Ĉilio kaj centra Argentino suden al Fuegio kaj la Malvinoj. Vintre ĝi flugas norden al centra Ĉilio, norda Argentino, Urugvajo kaj la sudorienta pinto de Brazilo.

Ili havas ankaŭ antikvan vojon al Pantanal de Brazilo, kaj estas vidataj en grandaj aroj en la regionoj de Nhecolandia kaj Rio Negro.

Ties habitato estas bone vegetalaj marĉoj kaj lagunoj. Ties populacio estas ĉirkaŭkalkulata je 10,000–25,000 birdoj.

## Kutimaro 
La Koskorobo manĝas ĉefe herbojn kaj malgrandajn akvoplantojn, sed ankaŭ mitulojn kaj fiŝojn. La ino kovas la ovojn, dum la masklo gvardias kaj agreseme helpas protekti la idojn kontraŭ predantojn post eloviĝo. Koskoroboj vivas je aĝo de proksimume 20 jaroj.

## Referencoj 
## Eksteraj ligiloj 
* 

Kategorio:Oksiurenoj
Kategorio:Anasedoj
Kategorio:Anseroformaj
Kategorio:Birdoj de Ameriko
Kategorio:Faŭno de Argentino
Kategorio:Faŭno de Brazilo
Kategorio:Faŭno de Ĉilio
Kategorio:Faŭno de Paragvajo
Kategorio:Faŭno de Urugvajo
Kategorio:Malvinoj
Kategorio:Fuegio
La Cité-Limoilou

eta|200px|Situo de La Cité-Limoilou
**La Cité-Limoilou** estas unu el la 6 arondismentoj de Kebeko ekde la . Antaŭe estis 2 arondismentoj: nome *La Cité* kaj *Limoilou*. La arondismento enhavas la urbocentron de Kebeko.

## Fotaro 

Dosiero:Assnat-et-tourny.jpg|La Fontano de *Tourny* en la urbocentro
Dosiero:Saint-sauveur2.JPG|La kvartalo *Saint-Sauveur*
Dosiero:Colisee quebec.jpg|La Koloseo de Kebeko
Dosiero:ParcCartierBrébeufC.JPG|Historia nacia loko *Cartier-Brébeuf* borde de la Rivero *Saint-Charles*
Dosiero:Québec-Grand-Séminaire-1.JPG|Seminario de Kebeko en la urbocentro
Dosiero:Image-Québec, Bibliothèque Gabrielle-Roy2.jpg|Biblioteko *Gabrielle-Roy* en la kvartalo *Saint-Roch*

Kategorio:Arondismentoj de Kebeko
Berbera (urbo)

**Berbera,** arabe **بربرة** estas grandurbo kaj grava havenurbo en Somalio, en la memproklamita ŝtato Somalilando. Ĝi estas ankaŭ sidloko de *Berbera Distrikto*.
eta|dekstra|220px|Mapo pri Somalilando
eta|Vídeo pri Berbera
eta|dekstra|300px|Konstruaĵo en Berbera

## Bazaj informoj 
* Areo:
* Loĝantaro: 263.000 en 2007
* Supermara alteco: 0–3 m
* Horzono: UTC + 3

## Geografio 
Berbera situas ĉe Ruĝa Maro en la norda kaj meza parto de la lando. Adeno troviĝas 240 km.

## Historio 
Berbera estis menciita en la 13-a jarcento, sed multaj opinias, ke la urbo estis konata jam pli frue de grekoj. Komence de la 16-a jarcento portugaloj alvenis por komercadi, sed en 1546 la Otomana Regno okupis la urbon, kiu estis ŝlosilo de Ruĝa Maro. En 1884 la britoj establis protektoraton, kiel Brita Somalio, kies ĉefurbo estis Berbara inter 1870-1941. En 1940 la italoj okupis la urbon, sed post unu jaro la britoj reokupis ĝin. En 1962 oni modernigis la havenon, kiun profitas ankaŭ Etiopio.

## Klimato 
En Berbera la temperaturo varias inter 20 kaj  (foje eĉ ). Jare pluvas nur po 53&nbsp;mm.

## Trafiko 
Berbera havas flughavenon kaj modernan havenon. Vojo estas al Etiopio, sed dumvoje estas ankaŭ Hargejso.

## Vidindaĵoj 
* diversaj konstruaĵoj el la otomana dominado

## Fontoj 
* Angla Vikipedio

Kategorio:Urboj de Somalio
Kategorio:Somalilando
Kategorio:Marhavenaj urboj
Bufroŝtono

en la valo de Aosta]]
]]

**Bufroŝtono**, **radbufro** aŭ **raddistancilo** estas konusforme rondeca konstruelemento el ŝtono aŭ el alia materialo por protekti la konstruaĵoeĝojn, pordegoveturejojn aŭ tunelportalojn kontraŭ damaĝoj fare de radoj. Ofte estis grandaj konusformaj elementoj, kiun oni enkonstruis ĉe domanguloj. Oni preferis malmolajn ŝtonojn (rokaĵo), por protekti la molajn ŝtonojn de la konstruaĵo (ekzemple sabloŝtono). Sen protekto de la bufroŝtono la feraj radoj de kaleŝo rapide estus detruintaj la muron.

Ankaŭ speciale protektindajn objektojn sur stratoj aŭ placo protektis bufroŝtono. Minimume ekde la romia epoko tiaj protektiloj estis uzataj. Ekzemplo estas la distanckolumno rande de antikva stratfragmento ĉe Donnas.

Raddistancigiloj el la epoko de romaniko kaj gotiko grandparte ne estas ornamitaj, same dum postaj epokoj de kampara arĥitekturo. Ekde la renesanco ĉe urbaj kaj senjoraj konstruaĵoj komenciĝis la kutimo ornamigi la objektojn.

Hodiaŭ oni ofte alkonstuas bufroŝtonojn el betono antaŭ pordego por protekti la pordegojn kontraŭ ŝarĝkamionoj. Parte aparta ŝtalkonstruaĵo uzeblas kiel raddistancigilo.

## Specialaj formoj 
En aŭto-riparejoj kaj aŭtolavejoj estas similaj konstruaĵoj por gvidi la aŭton. La veturŝpuroj al la lubrika ŝakto aŭ al la aŭtolavejo estas borderitaj per L- aŭ T-formaj ŝtalprofiloj. Ili altas kelkajn centimetrojn kaj gvidas la radojn en la ĝustan pozicion.

## Ekzemploj de bufroŝtonoj 
Ĉe la Brandenburga pordego en Berlino funkcias ne plu uzataj kanontuboj kiel raddistancigilo.

Speciala tipo de bufroŝtono troviĝas en la urbeto Waldkirchen en la Bavaria Arbaro. Ĉizitaj figuroj estas el granito. Troviĝas tie la „Ĉiama novedzo“, lia edzino „Gretel“, la „gastejestro“, la „foirjuĝisto“ kaj „la foirvirino“. Waldkirchen havas la kromnomon „Radabweiser-Stadt im Bayerischen Wald“ (esperante: raddistancigila urbo de la Bavara Arbaro).

Historiaj bufroŝtonoj troviĝas en tuta Eŭropo. Speciale ofte ili ankoraŭ estas en kamparana arĥitekturo. Komence de la 20-a jarcento oni ofte malkonstruis ilin en urboj, ĉar la veturiloj fariĝis pli kaj pli larĝaj kompare kun la ĉevalaj ĉaroj de la pasinteco. Ilian funkcion pli kaj pli transprenas mekanika, hidraŭlika kaj elektronika gvidsistemoj de la ŝpuro.

dosiero:Kitzingen 07 Radabweiser.JPG|Bufroŝtono en Kitzingen
dosiero:Ornated guard stone.jpg|metala raddistancigilo el la epoko de la tria imperio en Parizo
dosiero:Eckstein Dilsberg.jpg|Bufroŝtono en Neckargemünd-Dilsberg
dosiero:Guard stone, nedvědice - cz.jpg|raddistancigilo el marmoro en Nedvědice
dosiero:Guard stone, polička - cz.jpg|Bufroŝtono el granito en Polička
dosiero:Waldkirchen Radabweiser-1.jpg|figuro el granito en Waldkirchen („la ĉiama nuptofestanto“)
dosiero:Waldkirchen Radabweiser-2.jpg|ekde  1972 lia partnerino la „Stoanerne Gretl“ (esperante: la ŝtona Gretino)
dosiero:Modern guard stone.jpg|moderna raddistancigilo ĉe aŭtolavejo

## Eksteraj ligiloj 
* der Bogen von Donnas und die Distanzsäule an der antiken Verkehrsstraße im Aostatal

Kategorio:Pordoj
Beauport

eta|200px|Situo de Beauport
**Beauport** estas unu el 6 arondismentoj de Kebeko. Ĝia teritorio venas el la samnoma malnova urbo, kreinta en 1976 per la fuzio de la komunumoj *Beauport*, * Giffard*, *Saint-Michel-Archange*, *Villeneuve*, *Montmorency*, *Courville* kaj *Sainte-Thérèse-de-Lisieux*. Beauport kuniĝis kun Kebeko la .

## Bildoj 
[eta|maldekstra|200px|[Akvofaloj Montmorency]]

Kategorio:Arondismentoj de Kebeko
Les Rivières (Kebekio)

200px|eta|Situo de Les Rivières
**Les Rivières** estas unu el 6 arondismentoj de Kebeko. Ĝia nomo venas el la pluraj riveroj trapasantaj en la arondismento, nome la riveroj *Du Berger*, *Lorette* kaj *Saint-Charles*. Ĝi estas en la geografia centro de la urbo.

## Historio 
Les Rivières, antaŭ 2002, jam kuniĝis kun Kebeko. Ĝi havis la komunumojn, ekde la 1970-aj jaroj, *Duberger*, *Les Saules*, *Neufchâtel* kaj *Charlesbourg-Ouest*. En 2002 aldonis la urbo Vanier. Hodiaŭ, la malnovaj komunumoj kaj la urbo iĝas kvartaloj sub ilia nomo, krom *Charlesbourg-Ouest* kiu iĝas kvartalo sub la nomo *Lebourneuf*.

## Fotaro 

Dosiero:Québec-ParcChauveau.JPG|La parko Chauveau kaj la rivero Saint-Charles
Dosiero:Qc city-LesRivières-Morning.JPG|La arondismento matene.
Dosiero:May 21st Quebec city.JPG|Beleco de la arboj je la 21-a de majo 2012 en arondismento.

Kategorio:Arondismentoj de Kebeko
Charlesbourg

**Charlesbourg** estas unu el 6 arondismentoj en Kebeko. Antaŭ ol iĝi arondismento, la komunumoj *Charlesbourg-Est*, *Notre-Dame-des-Laurentides* kaj *Orsainville* kuniĝis, en 1976, kun Charlesbourg por formi ĉirkaŭurbon. En 2002, ĝi kuniĝis kun Kebeko.

## Fotaro 

Dosiero:Québec-Parc des Moulins.JPG|Parko de la Muelejoj
Dosiero:Moulin des Jésuites-Québec-2.JPG|Muelejo de la Jezuitoj
Dosiero:ParcDesMoulins-Québec.jpg|Parko de la Muelejoj kaj la rivero Du Berger

Kategorio:Arondismentoj de Kebeko
Orbiliomycetes

***Orbiliomycetes*** estas fungoj el la subfilumo Pezizomycotina.

## Karakteristikoj 
Fruktokorpoj estas etaj apotecioj (ĝenerale diametro inter 0,2 kaj 2&nbsp;mm). La himenio havas ofte klabformajn parafizojn. Askoj estas 8-sporaj kelkfoje ankaŭ 16-, 32-, 64- aŭ 128-sporaj. Askosporoj estas senkoloraj kaj senseptaj. Estas ankaŭ konidioforoj kaj konidiosporoj.

## Ekologio 
Orbiliomycetes vivas en grundo. Ĝi manĝas malvivajn kreskaĵojn kaj iuj specioj kaptas nematodojn kaj iuj specioj manĝas ankaŭ rotaciulojn. Ili povas vivi en ege sekaj medioj.

## Ekonomia signifo 
*Arthobotrys oligospora*, *Arthrobotrys irregularis* aŭ *Arthrobotrys robusta* estas uzataj kontraŭ nematodoj.

## Sistematiko 
Estas nur unu ordo Orbiliales kaj nur unu familio Orbiliaceae.

## Genroj 
Estas tri teleomorfaj genroj :
* *Orbilia*
* *Hyalorbilia*
* *Pseudorbilia*

Dek tri anamorfaj genroj estas ankaŭ priskribitaj :
* *Anguillospora*
* *Arthrobotrys*
* *Brachyphoris*
* *Dactylella*
* *Dactylellina*
* *Dicranidion*
* *Dactylosporium*
* *Dicranidion*
* *Drechslerella*
* *Dwayaangam*
* *Lecophagus*
* *Tridentaria*
* *Vermispora*

## Referencoj 
### Eksteraj ligiloj 
* Ning Zhang, Gi-Ho Sung: Orbiliomycetes. Version de la 14-an de januaro 2008 , in: The Tree of Life Web Project

Kategorio:Askofungoj
Kategorio:Mikologio
4361 Nezhdanova

'*4361 *Nezhdanova'''* estas asteroido de la asteroida zono.

## Malkovro 
Ĝi estis malkovrita la  de la rusa astronomino Ljudmila Ivanovna Ĉerniĥ elde la Krimea astrofizika observatorio de Nauĉno en Ukrainio.

## Nomo 
Ĝi estis nomita en memoro de la rusa soveta opera kantistino Antonina Vasiljevna Neĵdanova (cirile: *Антонина Васильевна Нежданова'', 1873–1950).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Ljudmila Ivanovna Ĉerniĥ
Kategorio:Astronomiaj objektoj malkovritaj en 1977
Olafur Eliasson

eta|250px|dekstra|
**Ólafur Eliasson** (n. en Kopenhago, 1967) estas dana artisto, filo de islandaj gepatroj. Eliasson studis en la Reĝa Akademio de la Artoj de Kopenhago inter 1989 kaj 1995, kaj nuntempe loĝas en Berlino. Li reprezentis Danion en la Venecia Bienalo de 2003 kaj liaj verkoj aperis en pluraj muzeoj kaj artgalerioj internaciaj, inkluzive de la Muzeo Reĝino Sofia de Madrido en 2003, kaj Tate Modern en Londono. Lia verkaro esploras la rilatojn inter la naturo kaj teknologio.

Li kunplanis la koncertejon kaj kongresejon Harpa en Rejkjaviko, la ĉefurbo de Islando, kie en julio 2013 okatas la 98-a Universala Kongreso de Esperanto.

Kategorio:Danaj skulptistoj
Kategorio:Islandaj skulptistoj
Kategorio:Danaj artistoj
Kategorio:Islandaj artistoj
Kategorio:Wolf-premiitoj pri artoj
Lower East Side

220px|eta|Angulo de la stratoj Orchard kaj Rivington.
**Lower East Side** estas kvartalo de la urbo Novjorko (Usono) kiu situas ĉe la bordoj de la Orienta rivero ekde la ponto de Manhatano ĝis Houston strato, aǔ pli ĝenerale, strato 14. Okcidente ĝia limo estas la strato Bowery.

Ĝi estas unu el la plej antikvaj kvartaloj de la urbo. “Lower East Side” estis konata kiel kvartalo de la malalta klaso, laborista kaj kelkfoje eĉ kiel danĝera. Iam ĝi estis la ĉefa centro de la judaj kaj orient-eŭropaj enmigrintoj. Lastatempe ĝi gastigis enmigrintojn en Latinameriko kaj aliaj mondopartoj inkluzive de multaj ĉinoj el la proksima Chinatown, Manhattan.

Kategorio:Geografio de Novjorko
Kategorio:Kvartaloj
Meza Manhatano

**Meza Manhatano** () estas zono de Manhatano situanta en la centro de la samnoma insulo, en Novjorko. Ĝi gastigas 14 originalajn konstruaĵojn en 5 hektaroj ekde la Kvina Avenuo kaj la Sesa Avenuo ĝis la strato 48 West kaj la strato 51.
maldekstra|alternative=42nd Street in New York.jpg|eta|La 42-a Strato estas konsiderata la koro de meza manhatano
[maldekstra|eta|230px|La [Empire State Building estas la plej elstara konstruaĵo de la regiono.]]
Meza Manhatano kune kun Alta kaj Malalta Manhatano estas la tri grandaj subdividoj de ĉi tiu arondismento de la urbego Novjorko. Ĝi konsistas el multaj kvartaloj. Inter ili troviĝas Hell’s Kitchen kaj Chelsea en West Side, kaj Murria Hill, Kips Bay, Turtle Bay kaj Gramercy en East Side. La plejmulto de la nubskrapuloj de la urbo, inkluzive de multaj hoteloj kaj altaj apartamentaroj troviĝas ĉi tie.

## Vidu ankaŭ 
* Katedralo Sankta Patriko (Novjorko)
* The Factory

Kategorio:Manhatano
Kategorio:Geografio de Novjorko
International Ladies' Garment Workers' Union

'''The International Ladies' Garment Workers' Union''' estis unu el la plej grandaj sindikatoj en Usono, unu el la unuaj usonaj sindikatoj kiu havis inan membraron, kaj ĝi ludis gravan rolon por la historio de la laboristoj de la 1920-aj kaj 1930-aj jaroj. El ĝi poste naskiĝis aliaj branĉoj kaj nuntempe ĝi ekzistas post kuniĝo de du branĉoj.

Kategorio:Usonaj sindikatoj
Kategorio:Virinaj organizaĵoj
Kategorio:Usonaj sindikatistoj
La Haute-Saint-Charles

**La Haute-Saint-Charles** estas unu el 6 arondismentoj de Kebeko. En 2006, ĝi havis 74 070 loĝantojn, sur areo de 148,40 km2.

## Historio 
Antaŭ la , la arondismento enhavis la malnovajn urbojn *Lac-Saint-Charles*, *Saint-Émile* kaj *Loretteville*. Ekde tiam, ĝi enhavas ankaŭ la sektoron *Val-Bélair* kaj unu parton de la malnova arondismento Laurentien.

## Bildo 
[eta|200px|maldekstra|La [pavilono Saint-Louis-Loretteville]]

Kategorio:Arondismentoj de Kebeko
Prohibicio en Usono

[eta|250ra|Registaraj agentoj malkovrante kaŝitajn alkoholaĵojn ([Ĉikago, 1921).]]

La **prohibicio**, t.e. la malpermeso vendi alkoholaĵojn, estis vigla en Usono inter 1920 kaj 1933. Ĝi estis establita de la 18-a amendo al la Usona Konstitucio kaj nuligita de la 21-a amendo.

En 1917, la Kongreso aprobis rezolucion favore al amendo kiu malpermesis la vendadon, importadon kaj fabrikadon de alkoholaj trinkaĵoj en tuta Usono. En januaro 1919 la amendo estis ratifita de 36 el la 48 usonaj ŝtatoj. En oktobro samjare, estis aprobita la *Leĝo Volstead*, kiu vigligis la malpermeson laŭ la 18-a amendo.

La prohibicio ne malpermesis la konsumon de alkoholaĵoj, sed malfaciligis al la loĝantaro. Malgraŭ tio, la produktado de alkoholaĵoj daŭris kaŝite kaj ankaŭ estis kaŝite importita el ĉelimaj federaciaj ŝtatoj, okazigante pliiĝon de la organizita krimo.

## Vidu ankaŭ 
* *The Untouchables*
Laurentien

eta|200px|Situo de Laurentien (granda arondismento en blanka), ĝis la 1-a de novembro 2009
**Laurentien** estis arondismento de Kebeko, ĝis la . Ĝi poste kuniĝis kun Sainte-Foy-Sillery-Cap-Rouge kaj La Haute-Saint-Charles.

## Historio 
Inter 2002 kaj 2009, ĝi estis formita de unu parto de Sainte-Foy kaj de la malnovaj urboj *Val-Bélair* kaj *Cap Rouge*. Inter 2002 kaj 2005, ĝi enhavis ankaŭ la teritorioj de *Saint-Augustain-de-Demaures* kaj de ''L'Ancienne-Lorette'', sed la komunumoj restarigis la .

Kategorio:Arondismentoj de Kebeko
Fortune

***Fortune*** estas anglalingva revuo pri negocoj eldonita de la firmao *Time Inc.*, dividaĵo de la konzerno *Time Warner*. Ĝi estis fondita de *Henry Luce* kaj *Britton Hadden* en februaro 1930, kvar monatojn post la borsa krizo de 1929, kiu kaŭzis la tiel nomatan Grandan Depresion.

Fortune estas precipe konata pro la publikigado de la listoj pri riĉeco, plej monhavaj kompanioj (vidu ekzemple Fortune Global 500) kaj ĉiaj esploroj rilate al financoj.

## Eksteraj ligiloj 
* oficiala retejo 


Kategorio:Usonaj gazetoj
Kategorio:Komercaj gazetoj
Kategorio:Anglalingvaj gazetoj
Blankanuka anaso

La **Blankanuka anaso** (*Thalassornis leuconotus*) estas akvobirdo de la familio de Anasedoj. Ĝi estas distinga el ĉiuj aliaj anasoj, sed plej proksime rilataj al la arbocignoj de la subfamilio de Dendrocignenoj, kvankam ankaŭ montras iome da similaĵoj kun la rektavostaj anasoj de la subfamilio de Oksiurenoj. Ĝi estas la ununura membro de la genro *Thalassornis*.

Tiuj birdoj estas bone adaptataj al merĝo. Foje ili estis observitaj restantaj subakve ĝis duonminuto. Ili serĉas ĉefe bulbojn de lotusoj. El danĝero, ili fuĝas prefere ankaŭ permerĝe; tiele, la tialo de la komuna nomo  Blankanuka estas malfacile videbla ennature.

Blankanukaj anasoj loĝas en suda duono de Afriko, ĉefe inter Senegalio kaj Ĉado okcidente kaj Etiopio kaj Sudafriko oriente. Ties habitato konsistas el lagoj, flakegoj, marĉoj kie ili bone kamuflas kontraŭ predantoj.

Estas du subspecioj, nome *Thalassornis leuconotus leuconotus* kaj *Thalassornis leuconotus insularis*. Tiu lasta loĝas nur en Madagaskaro kaj estas konsiderata endanĝerita pro ĉasado, habitatoperdo kaj enmeto de konkurencaj ekzotaj specioj.

La Blankanuka anaso estas specio al kiu aplikiĝas la *Agreement on the Conservation of African-Eurasian Migratory Waterbirds* (AEWA).

Woolaver kaj Nichols (2006) estris nestostudon de la madagaskara raso en 2001 ĉe la Lago Antsamaka en okcidenta Madagaskaro. Ili trovis 37, indikante la gravon de tiu nura loko por la konservado de tiu insula subspecio. Young, et al. (2006) sugestis, ke pli frua populacio ĉirkaŭkalkulata je 2,500–5,000 totalaj birdoj en Madagaskaro (Delany & Scott, 2002) estus tro optimisma. Ties tutafrika populacio povus esti en la gamo de 10,000 al 25,000 birdoj (Kear, 2005)." (Johnsgard, 2010)

## Referencoj 
* 
* Kear, J. 2005. *Ducks, Geese and Swans.* 2 vol. Oxford, UK: Oxford Univ. Press.
* Woolaver. L., kaj R. Nichols. 2006. Nesting survey of the white-backed duck at Lake Antsamaka in western Madagascar. *TWSG News* 15:34–37.
* Young, H. G., R. Safford, F. Hawkins, R. Rabarisoa, & F. Razafindrajao, 2006. Madagascar whitebacked duck: What is its true status? *TWSG News* 15:38–40.
*Delany, S., & D. A. Scott. 2006. *Waterfowl Population Estimates.* 4th ed. Netherlands: Wetlands International.
* Johnsgard, P. 2010 "The World’s Waterfowl in the 21st Century: A 2010 Suplemento al Ducks, Geese, and Swans of the World"

## Eksteraj ligiloj 
*
* Speciteksto en The Atlas of Southern African Birds.

Kategorio:Oksiurenoj
Kategorio:Anasedoj
Kategorio:Anseroformaj
Kategorio:Birdoj de Afriko
Cardiel de los Montes

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Cardiel de los Montes en la [provinco Toledo kaj en Hispanio]]
**Cardiel de los Montes** estas municipo de Hispanio, en la Provinco de Toledo, regiono de Kastilio-Manĉo.

## Toponimio 
La termino "Cardiel" povus deveni el la latina "carduelis" kiu signifas "kardelo", abunda birdo en la zono. Ĝi povus deveni ankaŭ de la latina diminutivo de kardo, *carduus* en ties formoj *cardello* aŭ *cardiello*.

## Loĝantoj 
La loĝantoj nomiĝas *Cardielejos*. La censita populacio en 2011 estis de 385 loĝantoj kaj la denseco estas de 16,04 loĝ/km².

## Situo 
Cardiel de los Montes estas situa en la nordokcidenta parto de Kastilio-Manĉo en la komarko aŭ distrikto Montaro de San Vicente en la nordokcidenta parto de la provinco de Toledo, je altitudo de 402 m; je 64 km el Toledo, provinca ĉefurbo. La areo de ties teritorio estas de 24 km². La geografiaj koordinatoj estas 40°3′49″ N 4°39′25″ Ok.

## Geografio 
La municipo troviĝas sur ebenaĵo en la komarko de la Sierra de San Vicente kaj limas kun la municipoj de Garciotum, Nombela, Los Cerralbos, Lucillos kaj Castillo de Bayuela, ĉiuj de la provinco de Toledo.

Ĝi enhavas la montojn de Santa María, trafluas la teritorio la rojoj Saucedoso kaj San Benito, alfluantoj de la rivero Alberĉe, kiuj ekfluas la unua en la montaro El Real, kaj la dua en la teritorio de Pelahustán.

Je 2 km troviĝas la rivero Alberĉe, kun distra areo El Rincón (la angulo), kaj la urbanizaĵo Atalaya del Alberche, apartenanta al tiu ĉi municipo.

## Ekonomio 
Agrikulturo kaj brutobredado tradicie.

## Historio 
Oni supozas, ke temas pri unu de la plej antikvaj vilaĝoj de la zono. Ĝi akiris la titolon de vilaĝo en la 16a jarcento, kiam estis posedo de Henriko Davila kiu heredis la senjorlandon de Navamorcuende-Cardiel je la morto de sia nevo Miguel Dávila.

Kiel monumentoj estas pilorio kaj preĝejo de Santiago.

## Notoj 
## Vidu ankaŭ 
* Municipoj de la provinco de Toledo

## Bibliografio 
* Gutiérrez Pulido, David (Madrid, 2006). "La iglesia parroquial de Santiago Apóstol" en SÁNCHEZ GIL, Julio: La historia de Cardiel. Desde sus orígenes hasta las desamortizaciones del siglo XIX. Ayuntamiento de Cardiel de los Montes.
* Gutiérrez Pulido, David (2006-2007). "Artistas, artesanos y comerciantes talaveranos en iglesias de la Sierra de San Vicente (s. XVI-XVII)" en Cuaderna. nº 14-15, pp. 155-172. Diputación de Toledo.
* Celdrán Gomáriz, Pancracio (2004). Diccionario de topónimos españoles y sus gentilicios (5ª edición). Madrid: Espasa Calpe. ISBN 978-84-670-3054-9.
* Madoz, Pascual (1846), Diccionario geográfico-estadístico-histórico de España y sus posesiones de Ultramar, tomo V, Madrid: Est. Literario-Tipográfico de P. Madoz y L. Sagasti, p. 556..
* Sánchez Gil, Julio (Madrid, 2006). La historia de Cardiel. Desde sus orígenes hasta las desamortizaciones del siglo XIX. Ayuntamiento de Cardiel de los Montes.

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Laŭrenca lingvo

[200px|eta|Teritorio okupita de la [Haudenosaunee en 1535.]]
La **laŭrenca lingvo** estis irokeza lingvo, parolata ĝis la 16-a jarcento de la Haudenosaunee de la Sankt-Laŭrenca rivero, en Kebekio kaj en Ontario (Kanado). Jacques Cartier malkovris ĉi tiun lingvon dum sia vojaĝo en Kanado. La nomo de la lando, Kanado, venas el ĉi tiu lingvo.

## Ekzemploj 
## Eksteraj ligiloj 
*  Listo de retejoj pri la laŭrenca

Kategorio:Mortintaj indianaj lingvoj de Nordameriko
Kategorio:Irokeza lingvaro
Almendral de la Cañada

[eta|dekstra|250px|Situo de la [provinco Toledo en Hispanio]]
[eta|dekstra|250px|Situo de Almendral de la Cañada en la [provinco Toledo kaj en Hispanio]]
**Almendral de la Cañada** [kanjAda] (Migdalarbaro de la Brutovojo) estas municipo de Hispanio, en la Provinco de Toledo, regiono de Kastilio-Manĉo.

## Toponimio 
Ĝia nomo estis "Almendral de Arriba" (Supra Migdalarbaro) pro abundaj migdalarboj, ĝis 1916 kiam ŝanĝis la nomon al aktuala, kiel referenco al mezepoka brutovojo nome *Cañada Real Leonesa* kiu pasas tra tiu loko.

## Loĝantoj 
La loĝanto nomiĝas *Almendraleño*. La censita populacio en 2011 estis de 373 loĝantoj kaj la denseco estas de 10,97 loĝ/km².

## Situo 
Almendral de la Cañada estas situa en la nordokcidenta parto de Kastilio-Manĉo en la komarko aŭ distrikto Montaro de San Vicente en la nordokcidenta parto de la provinco de Toledo, je altitudo de 620 m; je 87 km el Toledo, provinca ĉefurbo. La areo de ties teritorio estas de 34 km². La geografiaj koordinatoj estas 40°11′11″ N 4°44′33″ Ok.

## Geografio 
La municipo troviĝas en la komarko de Sierra de San Vicente kaj limas kun la municipaj teritorioj de La Iglesuela, El Real de San Vicente, Navamorcuende kaj Sartajada, ĉiuj de la provinco de Toledo.

## Ekonomio 
Agrikulturo kaj brutobredado tradicie.

## Historio 
En la zono oni starigis turon jam citita en dokumento de 1337, laŭ la nomo de Almendral. En la ĉirkaŭoj de tiu turo kaj ĉe la brutovojo naskiĝis la domaro de Almendral, formante parton de la senjorlando de Dávila, poste markisoj de Navamorcuende.

Dum la unua duono de la 20a jarcento la vilaĝo preskaŭ atingis la milon da loĝantoj, sed ekde la elmigrado de la 1960-aj jaroj la populacio trioniĝis al la ĉirkaŭ 300 nune.

Kie kuriozaĵo, oni notu ke tiu vilaĝo posedas la rekordon "Guinnes" pro posedo de la plej granda zambombo de la mondo.

## Notoj 
## Vidu ankaŭ 
* Municipoj de la provinco de Toledo

Kategorio:Municipoj de Toledo
Zelda Kaplan

**Zelda KAPLAN** (n. la 20-an de junio, 1916 – m. la 15-an de februaro, 2012) estis konstanta partoprenanto en la arta, kluba kaj moda rondoj novjorkaj. Oni ofte vidis ŝin ĉe popularaj novjorkaj noktokluboj ĝis la fermiĝa horo. Ŝia trademark kluba kostumo estis robo, sako kaj ŝuoj en la sama afrika desegno, kaj alta tola ĉapelo.

Ŝi multe klopodis por aferoj filantropaj kaj humanaj, ofte vojaĝante al Afriko por paroli kontraŭ mutilado de inaj seksaj organoj kaj kampanjante por ke virinoj rajtu heredi; en 1995 ŝi parolis al vilaĝoj en Sudafriko pri preventado de koncipoj. Rilate al virinaj rajtoj, ŝin citis *The Village Voice* diri, "Estas tiom grave ke knabinoj ne riverencu al la peniso. Mi esperas sciigi al ĉiu knabino, ke ŝi estas *iu*."

En 2003, *New York Times* eldonis profilon pri ŝi, kaj poste en tiu jaro la televida kanalo HBO dissendis dokumentan filmon pri Kaplan, *Her Name Is Zelda* ("Ŝia nomo estas Zelda"), kiu sekvis ŝian vivon de dommastrino al societulino. En 2006, 90-jaraĝe, ŝin priprofilis *The Village Voice*. Kaplan iam pozis kiel subjekto por la polemikiga fotografo Andres Serrano.

## Morto 
Kaplan mortis en 2012, 95-jara, post kolapsi dum ekspozicio pri la nova desegnokolekto de Joanna Mastroianni ĉe Lincoln Center en Novjorko kadre de la duonjara Semajno de Modoj.

## Fontoj 
## Eksteraj ligiloj 
* The Matriarch of NYC Nights: A biography of Zelda Kaplan

Kategorio:Novjorkanoj
Kategorio:Novĵerzejanoj
Metroo de Bonaero

La **Metroo de Bonaero** (argentin-hispane *Subte de Buenos Aires*) estas la reto de subteraj trajnoj de la urbo Bonaero kun tuta etendaĵo de 60 Km. La unua linio de ĉi tiu reto estis inaŭgurita en 1913, estante la unua laŭ sia speco en Iberameriko kaj tuta la suda duonglobo. La reto rapide etendiĝis dum la unuaj jardekoj de la jarcento, sed la ampleksiĝado draste malrapidiĝis post la jaroj de la Dua mondmilito. Fine de la 1990-aj jaroj ekiĝis nova procezo por la grandigo de la reto, per planado de kvar novaj metroo-linioj.
__NOTOC__

centra|400ra|eta|Mapo

## Linioj 
## Premetro 
## Vidu ankaŭ 
* Metroo
* Premetro (metroo de Bonaero)
* Metrovías
* Emova
* Listo de metrooj en la mondo

## Eksteraj ligiloj 
*  (Subte)
*  (Metrovías)
*  (Emova)
* Emova - Mapo
* UrbanRail.Net



Kategorio:Transporto en Bonaero
Bonaero
4362 Carlisle

'*4362 *Carlisle'''* estas malgranda, treege hela duopa asteroido de la asteroida zono.

## Malkovro 
Ĝi estis malkovrita la  elde la Observatorio de Perto, en Bickley (Aŭstralio).

## Nomo 
Ĝia nomo honoras *Albert John Carlisle'' (1917–1993), kiu pasis sian vivon en la aŭstralia savano kaj trovis pli ol 9000 meteorŝtonojn en la Nularba Ebenaĵo.

## Satelito 
Ĝia satelito estis malkovrita la  de V. Benishek, P. Pravec, J. Oey, A. Marchini, R. Papini, F. Pilcher, R. Durkee, V. G. Chiorny, R. Montaigut, A. Leroy kaj M. Deldem, observinte  elde diversaj observatorioj, anoncita la .

Tiu satelito havas diametron de almenaŭ 1,75&nbsp;km, ĝi orbitas je distanco de ĉirkaŭ 17&nbsp;km de la ĉefa korpo kun orbita periodo de 1,804 ± 0,001 tago (43,30 ± 0,024 horoj). Ĝia rotacia periodo estas ankoraŭ nekonata.

## Eksteraj ligiloj 
* 
* 
* 
*  (4362) Carlisle; paĝo de Wm. Robert Johnston

Kategorio:Asteroidoj de la ĉefa zono
Kategorio:Kelkopaj asteroidoj
Kategorio:Malkovrita de Observatorio de Perto
Kategorio:Astronomiaj objektoj malkovritaj en 1978
Battery Park City

[eta|250px|dekstra|[Rockfeller Park en Battery Park City.]]
**Battery Park City** estas planita komunumo el areo de 0.4 km2 en la sudokcidenta ekstremo de Manhatano en Novjorko. La zono sur kiu ĝi staras estis prenita de la rivero Hudsono uzante 917,000 kubajn metrojn da tero kaj rokoj fositajdum la konstruado de World Trade Center kaj aliaj projektoj. La ĉirkaŭo kie troviĝas WTC, kaj pluraj loĝ- kaj komerckonstruaĵoj, estis nomita kiel Battery Park.

Kategorio:Manhatano
Melafix

**Melafix** ( registrita varnomo ) estas tut-natura akvario-antibiotiko kiu konsistas el melaleŭk-genra volatila oleo. Kontraŭe al populara opinio ĝi ne estas farita el *Melaleuca alternifolia* sed el la kajeputaj specioj *Melaleuca cajeputi* aŭ *Melaleuca leucadendra*. Tiu estas konfirmita en la sekurec-informilo de la fabrikanto .

Ĝi estas larĝ-game antibiotika produkto, kaj tiel estas efika por vasta varieco da bakteriaj kaj fungaj infektoj, kiel ekzemple naĝiloputro kaj korp"fungo". Tamen, ĝi estas ĝenerale neefika kontraŭ akvaj parazitoj kaj estas tipe uzita por traktado de la vundoj kaŭzitaj de ili por malhelpi sekundaran infekton de aliaj mikroorganismoj .

## Referencoj 
Kategorio:Akvario
Kategorio:Varomarkoj
Kategorio:Antibiotikoj
Kategorio:Farmakologio
Tin Pan Alley

**Tin Pan Alley** estas la nomo kiun ricevis aro de muzikproduktistoj kaj komponistoj, loĝintaj en la urbo Novjorko, kiuj regis sur la popola muziko de Usono dum la lastaj jaroj de la 19-a jarcento kaj komenco de la 20-a jarcento. Kutime oni diras ke ĝi ekiĝis en 1885, kiam pluraj muzikeldonistoj translokiĝis al la distrikto Manhatano, precipe al la numero 28 de West Street inter Broadway kaj Sesa Avenuo.

Tin Pan Alley, en la komencoj fakiĝis pri melodramaj baladoj kaj komikaj kantoj ("novelty songs"), poste pri popularaj stiloj kiel ragtimo kaj cakewalk. Ĵazo kaj bluso eniris supraĵe al Tin Pan Alley, ĉar la muzikeldonistoj pli interesiĝis en amatoroj kaj malgrandaj muzikgrupoj.

## Vidu ankaŭ 
* Caro Roma

Kategorio:Muziko en Usono
4364 Shkodrov

'*4364 *Shkodrov''''' estas asteroido de la asteroida zono.

## Malkovro 
Ĝi estis malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi estis nomita en honoro de la bulgara astronomo Vladimir Georgiev Ŝkodrov (1930–2010).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1978